open-index/open-wikipedia-markdown huggingface dataset:
Thomas Hysing

**Thomas Hysing** (1917–2010) var en norsk sivilingeniør, kjent for flere innovative prosjekt i den tidlige informasjonsteknologi.

Etter utdannelse til siv.ing. ved NTH arbeidet han ved  Elektrisk Bureau en tid.  Han
hadde opphold hos IBM i New York som ga tidlige impulser, og ble engasjert ved Sentralinstitutt for industriell forskning, der han under et lengre opphold ved University of Cambridge (1949)  fikk innsyn i
en av de absolutt tidligste datamaskiner, EDSAC.  Inspirert av denne, ledet Hysing
byggingen av NUSSE som var en av Norges første selvbygde datamaskiner (1950–54).
Deretter etablerte han ESSI/Autokon som utviklet verdensledende CAD/CAM, basert
på erfaringene fra NUSSE, for skipsbygging (1960).

## Utgivelser
* *On the Use of Numerical Methods in the Design and Manufacture of Ships*,  Proceedings of the First International Congress of the International Federation of Automatic Control. Moskva, 1960.
* *A system for computer plate preparation. Numerical methods applied to shipbuilding* (1963).  Med Trygve Reenskaug

## Utmerkelser
* NTNF's ærespris 1972
* Rosing-prisen 2003 (hederspris)

## Eksterne lenker
* Pappaen til Nusse er borte
Lycksele

‎
**Lycksele** (sørsamisk *Liksjoe*, umesamisk *Liksjuo*) er en by i Västerbottens län i landskapet Lappland i Sverige. Den er kommunesenter i Lycksele kommune. I 2010 hadde tettstedet Lycksele  innbyggere.

## Historie
Fram til 1600-tallet var det ingen større bebyggelser i det sørlige Lappland. Området ble benyttet til beiteområde for rein av skogssamer, men hadde ingen fastboende. I takt med at den svenske statsmakten ønsket å styrke sin posisjon, oppsto behovet for faste møtesteder. På disse møtestedene ble det oppført kirker og markedsplasser, hvor samer og handelsmenn kunne møte nybyggerne. Det ble også krevet inn skatt herfra.

Lycksele ble i 1607 valgt ut til offisiell kirke- og markedsplass i Lappland av Karl IX, og feiret derfor i 2007 sitt 400-årsjubileum.

I 1926 ble Lycksele handelssted, og ble tilknyttet jernbanen mellom Hällnäs og Storuman. Lycksele fikk bystatus i 1946 som det første stedet i Lappland. Byen har også blitt kalt for «*Lappstockholm*».

Etter jernbanens ankomst utviklet Lycksele seg til en typisk småby med mindre industrier og viktige offentlige institusjoner som sykehus, gymnas og tingrett.

Etter en befolkningstopp på 1970-tallet har byen innbyggertall blitt mindre, men reduksjonen er bremset opp takket være en ekspanderende gruveindustri.

Mosjøen er norsk vennskapsby.

## Byens inndeling
I Lycksele finner man bydelene Lugnet, Palmsunda, Södermalm, Forsdala, Villaryd, Nydala, Norrmalm, Norräng og Furuvik.

## Næringsliv og offentlig virksomhet

I Lycksele finnes det et sykehus som ble anlagt på 1960-tallet. I kommunen arbeider ca. 30% innen helse og omsorg, noe som er mer enn gjennomsnittet ellers i landet. Andre store næringer som gir arbeidsplasser er handel, kommunikasjon, produksjon og utvinning.

## Kommunikasjon

Lycksele har flyplass med daglige avganger til Stockholm Arlanda.

## Turistattraksjoner

* Lycksele Djurpark
* Hotell Lappland
* Gammplatsen
* Lapplands kulturbotaniska trädgård
* Skogsmuseet
* Ansia badpark
* Trollringen (gokart)
* Lycksele Motorstadion (folkrace, rallycross, motocross og enduro)
* Algotstorp (Snöskotercross och snöskoterdragrace)
* Bockslidens skidanläggning
* Korpberget

## Referanser
Pictures

***Pictures*** er Katie Meluas tredje album. Dette ble utgitt 1. oktober 2007. Dette er det siste av tre albumer som produsenten Mike Batt produserer.

## Sporliste

#«Mary Pickford»
#«It's All in My Head»
#«If the Lights Go Out»
#«What I Miss About You»
#«Spellbound»
#«What It Says on the Tin»
#«Scary Films»
#«Perfect Circle»
#«Ghost Town»
#«If You Were a Sailboat»
#«Dirty Dice»
#«In My Secret Life» (skrevet av Leonard Cohen og innspilt på *[[Ten New Songs]]*)

## Kilder
*
KT Tunstall

**Kate Victoria «KT» Tunstall** (født 23. juni 1975 i Edinburgh) er en skotsk sanger og låtskriver. Debutalbumet solgte over fire millioner kopier. Tunstall har hatt stor kommersiell suksess. Hun har bl.a. vunnet tre *[[BRIT Awards]]* og vært Grammy-nominert.

## Diskografi
### Album
#### Tidlige innspillinger
* *Tracks In July* (2000)
* *Toons March '03* (2003)

#### Studioalbum
* *Eye to the Telescope* (2004)
* *KT Tunstall's Acoustic Extravaganza* (2006)
* *Drastic Fantastic* (2007)
* *Tiger Suit* (2010)
* *Invisible Empire // Crescent Moon* (2013)
* *Kin* (2016)
* *Wax* (2018)
* *Nut* (2022)
* *Face to Face* (2023

## Referanser


## Eksterne lenker
* 
* 
* 
*
Paso Fino

**Paso Fino** er en hesterase som nedstammer fra rasen spansk Andalusier.

Rasen har utviklet seg fra de hestene conquistadorene hadde med seg fra Spania til Amerika på 1500- og 1600-tallet. Navnet kommer fra en av hestens gangarter *paso fino* (fin gange), som er en svært myk gange. Hesten er liten, men kraftig, og er lettridd og arbeidsvillig.
Toshkan

**Toshkan** (eller *Toxkan*) er ei elv i Tien Shan-fjellene i grenseområdet mellom Kina og Kirgisistan. Toshkan har sine kilder i fjellene sør for byen Naryn i Kirgisistan. Derfra renner den østover og inn i Xinjiang-provinsen i Kina, parallelt med Tien Shan-fjellene, til den løper sammen med elva Aksu. Toshkan er Aksu-elvas største sideelv.
Norrbyberg

**Norrbyberg** er et lite tettsted i Lycksele kommun i Västerbottens län, Sverige. Stedet ligger der länsväg 1000 møter länsväg 984 og länsväg 1002, omtrent 46 kilometer nordvest for Lycksele i Lycksele kommune, Norrbottens län i Sverige.

## Referanser
Rusksele

**Rusksele** (umesamisk: *Ruosskuo*) er et tettsted i Lycksele kommune i Västerbottens län i landskapet Lappland i Sverige. I 2010 hadde tettstedet 200 innbyggere.

## Referanser
Kvalsundfæringen

**Kvalsundfæringen** (også kalt *Kvalsund 1*) er en robåt av færingtype. Den hadde to årepar og brukte keiper. Båten er tidfestet til ca. år 690 (+/- 70 år).   

Kvalsundfæringen ble funnet i ei myr på gården Kvalsund i Herøy kommune i Møre og Romsdal i 1920, sammen med det mer kjente Kvalsundskipet.

Kvalsundfæringen målte 9,55 m i lengde og var 1,5 m bred. Den var bygget av tynne eikebord og hadde innved av furu. Båten var bestyrket med to årepar og styreror. Stavnene i hver ende var høye og spisse. 

## Referanser
Nils Solstad

**Nils Arne Solstad** (født 27. juli 1963 i Tromsø) er en norsk tidligere fotballspiller.  

## Karriere
Solstad er vokst opp på Mortensnes og spilte aldersbestemt fotball for , der han fikk én A-kamp for laget.

I 1981 kom han til  og spilte sin første A-lagskamp, 19. september 1982, mot . I 1985 var Solstad med da Tromsø første gang rykket opp til Eliteserien, etter den siste kampen mot  på Melløs i 1985. Han ble for alvor kjent, etter at han scoret et 1-0-målet på ett langskudd i cupfinalen mot  i 1986, som Tromsø vant 4-1. 

## Etter karrieren
Etter sin aktive karriere flyttet Nils til Lakselv i 1997, hvor han trente og spilte noen få kamper for . I fire år trente han TILs elite-juniorlag sammen med Trond Johansen. Da Trond ble trener for Skarp i 2001, hadde Nils ansvaret for dette juniorlaget. Nils Solstad overtok trenerjobben i Skarp, da Trond Johansen ble hovedtrener for TIL i 2002. Helt inn til 2008 har han hatt hovedansvaret for Barents Fotball Academy, som besto i å kartlegge fotballtalenter i Nord-Sverige og Russland. 

## Meritter
* Cupmester 1986

## Referanser


## Eksterne lenker
* Om Nils Solstad på til.no
* Profil hos Norges Fotballforbund
*
Lars Moldestad

**Lars Moldestad** (født 16. november 1965) er en norsk tidligere fotballspiller. Han var med i to cupfinaler for Brann i 1987 og 1988. Han var styreleder i Brann fra sommeren 2010 og ut 2013.

## Karriereoversikt

## Referanser


## Eksterne lenker
* 
* Brann
Halvor Storskogen

**Halvor Storskogen** (født 1961) er en norsk tidligere fotballspiller. Han var tapende cupfinalist med Brann i 1987 og 1988 og han ble cupmester med Strømsgodset i 1991. Han har også spilt for Liv, Jevnaker og Lyn.

Han tok juridisk embetseksamen i 1990 og fikk advokatbevilling i 1993. Han jobbet som advokatfullmektig hos Advokatene Huseby, Stensrud og Bache i 1991 og hos advokatfirmaet Svensson Nøkleby i Drammen fra 1991-1993. Da han fikk sin advokatbevilling, ble han ansatt som advokat der, og fra 1997 har han vært partner i firmaet. Storskogens hovedarbeidsområder er familie-, arv og skifterett, gjeldsordnings- og kjøpsrett.

## Referanser


## Eksterne lenker
*
Trond Nordeide

**Trond Nordeide** (født 18. april 1964) er en norsk tidligere fotballspiller. Han spilte for Brann fra 1983 til 1989 og i 1993–1994. I perioden 1990–1992 spilte han for Strømsgodset. Nordeide var tapende cupfinalist med Brann i 1987 og 1988. Han ble cupmester med Strømsgodset i 1991 og scoret ett av målene i finalen.

I august 1981 ble Nordeide tilbudt en to årig læreguttkontrakt av . Overgangen gikk i vasken da Ipswich ble oppmerksomme på at han ikke innfridde kravene for å bli innvilget arbeidstillatelse i landet.

## Referanser


## Eksterne lenker
* Spillerprofil Brann .
* Spillerprofil Strømsgodset .
Geir Giljarhus

**Geir Giljarhus** (født 1961) er en norsk tidligere fotballspiller. Han ble cupmester med Bryne i 1987.

## Referanser
Børre Meinseth

**Børre Meinseth** (født 1966) er en norsk tidligere fotballspiller.

Meinseth startet karrieren i hjembygda Ulsteinvik, der han spilte for Hødd. Han ble cupmester for  i 1987 og seriemester for  i 1991. Han har også spilt for den nederlandske klubben SC Heerenveen.

Meinseth jobbet som fotballekspert for lokal-tv under 4–2-kampen mellom Viking og  i 2002. Han var også med på Aftenbladet Radio som fast fotballekspert i hele sesongen 2006.  Hans far, Tor Meinseth (f. 1940), spilte 406 kamper for Hødd fra 1959 til 1976. Hans bror, Frank Otto Meinseth, spilte også fotball for Hødd. Han er onkelen til friidrettsutøverne Even Meinseth og Ingvild Meinseth.

Meinseth jobber som sosiallærer og inspektør ved Sola ungdomsskole.

## Referanser


## Eksterne lenker
* 
*
Jan Fjetland

**Jan Fjetland** (født 12. august 1962) er en norsk tidligere fotballspiller. Han er tvillingbroren til fotballspilleren Egil Fjetland. Han ble cupmester med  i 1989. Den første finalekampen mot  endte 2-2, så det måtte spilles omkamp en uke senere. Jan Fjetland scoret det første målet i omkampen, som Viking vant med 2-1. 

Det var fotballklubben  han fikk de fleste a-lagskampene for. Han har nesten 300 a-lagsmål og 500 a-lagskamper totalt for FK Vidar.

Ved siden av tiden som fotballspiller var han også postmann, og når han scoret mål, ble det sagt at *«postmannen har levert varene»*.

Hans eldre bror Gunstein Fjetland var også fotballspiller for Vidar og Viking.

## Eksterne lenker
* 
* Dagens Viking-portrett på Viking-FK.no
* Statistikk som spiller for FK Vidar A-lagskamper og A-lagsmål på deres offisielle hjemmesider.
Bertil Mårtensson

**Bertil Mårtensson** (født 1945 i Malmö i Sverige, død 4. november 2018) var en svensk forfatter og universitetslektor.

Mårtensson var dr.philos. i filosofi og universitetslektor emeritus ved Filosofiska instutionen ved Lunds universitet.

Han debuterte som forfatter i 1968 med sciencefictionromanen *Detta är verkligheten* (først utgitt i Danmark som  *Verdener uden grænse* samme år). Romanen ble prisbelønnet ved den europeiske sciencefictionkongressen Eurocon 1 i 1972. Han skrev senere flere sciencefictionromaner og fantasy. Fra og med siste halvdel av 1970-årene skrev han også kriminallitteratur. Romanen *Växande hot* vant i 1977 avisen *[[Expressen]]*s Sherlock-pris for årets beste svenske kriminalroman.

Betril Mårtensson var gift med og skilt fra krimforfatteren Bodil Mårtensson.

## Bibliografi
### Skjønnlitteratur
* *Detta är verkligheten* (1968)
* *Skeppet i Kambrium* (1974)
* *Samarkand 5617* (1975)
* *Adolf och javamännens gåta* (1976)
* *Mah-jongmorden* (1976)
* *Jungfrulig Planet* (1977)
* *Växande hot* (1977)
* *Mordet på dr Faust* (1978)
* *Sadisterna* (1979)
* *Deral Bågskytt* (1979)
* *Vakthundarna* – lyrikk (1979)
* *Vilse* &ndash; novellesamling (1979) sammen med Steve Sem-Sandberg
* *Maktens Vägar: Vägen Bort* (1979)
* *Maktens Vägar: Vägen tillbaka* (1980)
* *Maktens Vägar: Vägen ut* (1983)
* *Kontrakt med döden* (1985)
* *Förvandlas* – novellesamling; (1986)
* *Det gyllene språnget* (1987)
* *Vingmästarens dotter* (1992)

## Sakprosa
* *Soma & Psyke* (1982)
* *Praktisk vetenskapsteori* (1988) sammen med Tore Nilstun)
* *Logik, en introduktion* (1995)

## Priser og utmerkelser
* Eurocon Award (1972), for *Detta är verkligheten*
* Hedersmedlem av Skandinavisk Förening För Science Fiction
* Sherlock-prisen (1977), for *Växande hot*

## Referanser


## Eksterne lenker
* Blaskan no. 5 2006: Om Bertil Mårtensson som sciencefictionforfatter
* FlyingBird (Svensk)
Atle Torvanger

**Atle Ulrik Torvanger** (født 23. juni 1963) er en norsk tidligere fotballspiller. Han var tapende cupfinalist for Brann i 1988, der han scoret ett av Branns mål i den første av to finaler mot Rosenborg. Både før og etter at han var i Brann, spilte han for Sogndal.

## Referanser


## Eksterne lenker
* 
* Profil hos Brann
Agent bak Jernteppet

***Agent bak Jernteppet*** (originaltittel: *The Amateur*) er en kanadisk politisk thriller fra 1981 regissert av Charles Jarrott. Filmen handler om en ung CIA-funksjonær som reiser til Østblokken for å hevne mordet på sin forlovede. Der blir han viklet inn i en intrige. Hovedrollen spilles av John Savage.

## Handling
Charles Heller er en ung CIA-funksjonær som reiser til Østblokken for å hevne mordet på sin forlovede som ble drept av KGB-støttede terrorister under et bankran i Tyskland. Men samtidig tiltrekker han seg oppmerksomheten til de lokale sikkerhetsstyrkene, som begynner å følge med på ham. Han forsøker å møte en mann ved navn Schräger, men ender opp med å bli overfalt av CIA-agenten Anderson, som forklarer at Schräger egentliger en dobbeltagent som arbeider for CIA. Han oppdager snart at drapet på venninnen er koblet sammen med en rekke andre omstendigheter, og snart befinner han seg i et nettverk av intriger.

## I rollene
* John Savage –  Charles Heller 
* Christopher Plummer –  Professor Lakos 
* Marthe Keller –  Elisabeth 
* Arthur Hill –  Brewer 
* Nicholas Campbell –  Schraeger 
* Miguel Fernandes – terrorist Luis Botero
* Chapelle Jaffe – terrorist Gretchen Frank 
* George Coe –  Rutledge 
* John Marley –  Molton
* Ed Lauter – Col. Anderson

## Referanser


## Eksterne lenker
*
Lars Espejord

**Lars Espejord** (født 1963) er en norsk tidligere fotballspiller. 

Espejord var midtbanespiller for Tromsø IL hvor han fikk 246 seriekamper og scoret 49 seriemål. I perioden 1986&ndash;1994 spilte han 182 eliteseriekamper og han scoret 29 mål. I 1986 ble han cupmester for klubben, og han scoret også et av målene i finalen.

Han spilte basketball for Tromsø Basketballklubb mellom 1983 og 1986

Etter at han la opp som aktiv spiller var han sportslig leder for Tromsø i 1995-1997 og nestleder i klubben fra 2001 til 2005. I tillegg har han også vært hjelpetrener i klubben under Terje Skarsfjord (2002) og Steinar Nilsen (2005).

Lars Espejord er far til fotballspiller Runar Espejord.
## Referanser
Arne Møller (1960)

**Arne Møller** (født 6. april 1960) er en norsk fotballtrener og tidligere fotballspiller fra Sandefjord. Han tilbrakte store deler av karrieren som spiller hos SK Brann og spilte også utenlands i greske Aris Thessaloniki. Møller spilte fire kamper for det . Etter å ha lagt opp har han vært trener i kvinnefotballen, sittet i styret for Brann og vært sportsdirektør for klubben. Møller arbeider i dag som instruktør i kurs- og kompetansesenteret SpeakLab som han var med å grunnlegge i 2010. Han er også aktiv musiker og forfatter.

## Karriere
Møller startet fotballkarrieren sin hos Helgerød Idrettslag i Sandefjord, før han spilte for SK Brann i årene 1979 til 1988 mens han var fysioterapeut i det sivile. Han vant Norgesmesterskapet i fotball for menn 1982 og var tapende finalist i 1987 og 1988. Senere spilte han utenlands i greske Aris Thessaloniki fra 1988 til 1990, og Minde Idrettslag før han la opp. Møller anslås å ha spilt totalt 477 kamper for Brann, og 75 for Aris Thessaloniki. Han spilte også fire kamper for det  i årene 1986 og 1987.

Etter sin aktive karriere var han daglig leder i Sandefjord BK i 1991 og trener i Fana IL (1. divisjon) 1992–94. Etter C- og D-trenerkurs trente han Voss FK i 1999. Møller satt i styret for Brann fra februar 1996 til sommeren 1998, og var sportsdirektør for Brann fra 2000 til 2002. 

Han trente fra 2005 Idrettslaget Sandviken kvinner tilbake til Toppserien foran 2009-sesongen, etter å ha vunnet 1. divisjon med hele 19 poengs margin og en målforskjell på 63–13. Han trakk seg halvveis i Toppserien 2010. I 2014 trente han Karmøy-laget Avaldsnes IL Damer i Toppserien 2014.

I 2010 grunnla Møller selskapet SpeakLab sammen med tidligere nyhetsanker i TV2 Siri Lill Mannes. Selskapet tilbyr kurs i kommunikasjon og formidler programledere til konferanser og debatter. I 2012 gav Møller ut plata *Vox Pop*.  Han er også forfatter av bøkene *Frispark* (2004), *Jakten på Helena Reich* (2016) og *Storyball - Den røde tråden fra lilleputt til Champions League* (2021). 

## Meritter
* Norgesmester i 1982 med Sportsklubben Brann 
* Tapende cupfinalist i 1987 og 1988 med SK Brann

## Utgivelser
**Frispark – kunsten og den bevisstløse fotballen*, 2004.
* *Jakten på Helena Reich*, 2016.
* *Storyball - Den røde tråden fra lilleputt til Champions League,* 2021

## Referanser


## Eksterne lenker
* 
* http://arnemoller.com/ (egen hjemmeside)
* https://speaklabnyheter.wordpress.com/
Per Hilmar Nybø

**Per Hilmar Nybø** (født 21. april 1966) er en norsk tidligere fotballspiller og fotballtrener. Han var tapende cupfinalist for Brann i 1987 og 1988.

Nybø ble hentet til  fra naboklubben  for 25 000 kroner foran 1986-sesongen. Hos Brann tilbragte han syv sesonger. Foran 1993-sesongen vendte han tilbake til Fana, hvor han spilte på nest øverste nivå de påfølgende tre sesongene, og senere ble lagets trener.

Etter 22 år sammenhengende med fotball ga Nybø seg som trener for Fana etter 2005-sesongen.

Under tiden som fotballtrener for  valgte han kickboksing som alternative økter for laget på vinterstid. Fra 2006 begynte han å trene fast hos Fana IL Kickboxing, og har fram til han trakk seg ut av klubben i 2018 vært trener, styremedlem og styreleder i klubben.

Foran 2019-sesongen var Nybø tilbake i fotballen som assistent-trener for Fana.

## Referanser


## Eksterne lenker
* 
* Profil hos Norges Fotballforbund
Juro Kuvicek

**Juro Kuvicek** (født 1967) er en norsk tidligere fotballspiller. Han ble norgesmester med Strømsgodset i 1991 og for Vålerenga i 1997. Han spilte dessuten for Kongsberg, Mjøndalen og Oslo Øst og var spillende trener i Manglerud Star.

Han ble ansatt som trener for Sagene IF 6. januar 2009.

Kuvicek har tidligere vært lærer ved Lysejordet skole i Oslo.

## Referanser


## Eksterne lenker
* 
* «Juro Kuvicek avslutter fotballkarrieren i KIF» Laagendalsposten (utgitt 22. august 2008)
Ariya Jutanugarn

**Ariya Jutanugarn** (født 23. november 1995) er en thailandsk profesjonell golfspiller på LPGA-touren. Hun ble i 2007 den yngste til å kvalifisere seg til en turnering på LPGA-touren, og i 2016 den første thailandske golfspiller til å vinne en majorturnering da hun vant Ricoh Women's British Open.

## Karriere
I 2007, som elleveåring, kvalifiserte Jutanugarn seg til Honda LPGA Thailand, en turnering på LPGA-touren. Hun ble profesjonell i 2012, og debuterte i 2013 på Ladies European Tour (LET), der hun allerede i debutsesongen vant Lalla Meryem Cup.

I mai 2016 vant hun sin første seier på LPGA-touren, Yokohama Tire LPGA Classic. Hun vant også de to påfølgende turneringene på touren, Kingsmill Championship og LPGA Volvik Championship. Sesongens fjerde seier kom da hun vant Women's British Open i juli. Jutanugarn ble dermed den første thailandske golfer til å vinne en majorturnering.

Under Sommer-OL 2020 i Tokyo som ble arrangert i 2021 ble hun nummer 43.

Søsteren Moriya (født 1994) spiller også på LPGA-touren, og ble Rookie of the Year (Årets nykommer) på touren i 2013.

## Meritter
### Seire på LPGA-touren
* 2016 Yokohama Tire LPGA Classic, Kingsmill Championship, LPGA Volvik Championship, **[[Women's British Open|Ricoh Women's British Open]]**

### Seire på Ladies European Tour
* 2016 **[[Women's British Open|Ricoh Women's British Open]]**
* 2013 Lalla Meryem Cup

## Referanser


## Eksterne lenker
*
Knut Arild Løberg

**Knut Arild Løberg** (født 31. juli 1960) er en norsk tidligere fotballspiller og fotballtrener.

Løberg har spilt for , ,  og . Han ble seriemester med Vålerenga i 1984. Han var tapende cupfinalist med Vålerenga i 1985 og med Brann i 1987. Han ble senere assistenttrener i . Løberg var hovedtrener for  fra 17. juni 1999 og ut sesongen.

## Meritter
 Seriemester med Vålerenga i 1984
 Finalist i NM med Vålerenga i 1985
 Finalist i NM med Brann i 1987

## Spillerkarriere

## Eksterne lenker
* HamKam.no – Knut Arild Løbergs spillerprofil hos Hamarkameratene
* Fotball.no – Knut Arild Løbergs landslagsprofil hos Norges Fotballforbund
* Profil hos Norges Fotballforbund
Vormsele

**Vormsele** (umesamisk: *Vuordnásuvvane*) er et lite tettsted i Lycksele kommun i Västerbottens län, Sverige.

## Eksterne lenker
* Vormseles hjemmeside
Bjørn Gulden

**Bjørn Gulden** (født 1965) er en norsk næringslivsleder og tidligere fotballspiller. Han har siden 2023 vært toppsjef i den tyske sportsutstyrprodusenten Adidas.

Som aktiv spiller var Gulden proff i FC Nürnberg, mens han i Norge blant annet ble norgesmester 1987 med Bryne.

## Bakgrunn og virke
Han vokste opp i Hallingdal og er sønn av den tidligere landslagsspilleren i fotball og håndball, Arild Gulden, og far til fotballspilleren Henrik Gulden. I sine yngre år spilte Bjørn Gulden for klubbene Geilo og Gol, før han gikk til Strømsgodset i 1983. I 1984 ble han proff i Nürnberg. I 1986 og 1987 spilte han for Bryne og ble cupmester i 1987. Guldens karriere ble forkortet på grunn av skader. 

Etter karrieren har han arbeidet innen sportsutstyr- og tekstilbransjen, og han ble i 2013 sjef for den tyske sportsklærprodusenten Puma. Fra januar 2023 er han toppsjef (CEO) for Adidas.

## Referanser




## Eksterne lenker
*
Kenneth Nysæther

**Kenneth Nysæther** (født 1970) er en norsk tidligere fotballspiller som har spilt for Lillestrøm, Vålerenga, Strømsgodset, nederlandske Fortuna Sittard, Hamarkameratene og Skjetten SK. Han ble seriemester for Lillestrøm i 1989 og norgesmester for Strømsgodset i 1991.

## Referanser


## Eksterne lenker
* 
* Godset.no – Kenneth Nysæthers spillerprofil hos Strømsgodset 
* HamKam.no – Kenneth Nysæthers spillerprofil hos Hamarkameratene
Nydamskipet

**Nydamskipet** eller **Nydambåten** er et roskip som ble funnet ved utgravninger av Nydam mose vest for Sønderborg i Sønderjylland i 1859, 1863 og 1864. Skipet er tidfestet til årene omkring 320.

Nydamskipet er det eldste kjente rofartøyet i Nord-Europa, dendrokronologisk datert til 310 – 320 e.Kr., nedlegningen til 340-350 e.Kr. Skipet er klinkbygd på en bred kjølplanke og har fem bordganger på hver side. Eikekjølen er gjort av ett stykke og er 14,3 m lang. Bredden på kjølen er 57&nbsp;cm midtskips og smalner til ca. 20&nbsp;cm i endene. Både kjølen og bordgangene har utskårne klamper til festing av de 19 spantene. Stavnene reiser seg i en svak bue og er gjort av et trestykke. Hele skipet er omkring 23 meter langt, 3,5 m bredt og veier ca. 3 tonn. Skipet har antakelig hatt en besetning på ca. 45 mann, derav 36 roere. Årene var trolig bare ca. 3,5 m. lange og innfestet med keiper. Skipet har dessuten hatt utvendig sideror.

## Historie
Skipet ble ca. 345 e.Kr. hugget i stykker og lagt ned i vannet som siden er grodd igjen og blitt til Nydam mose. Det var del av en av seks deponeringer av krigsbytte mellom 200 og 450 e.Kr. En vanlig tolkning er at skipet har tilhørt en fremmed hær som er blitt beseiret av den lokale fastboende befolkningen.

De første arkeologiske utgravninger i Nydam mose ble gjort av Conrad Engelhardt i årene mellom 1859 og 1863. Her ble det funnet store mengder våpen, bruksgjenstander og tre fartøyer fra eldre jernalder. Etter at skipet ble funnet i 1863 ble delene liggende i myra inntil de ble flyttet til Flensburg. Allerede senhøstes samme år var rekonstruksjonen kommet så langt at skipet ble utstilt i det lokale museet. Utgravningene ble imidlertid stanset etter krigsutbruddet mellom Danmark og Prøysen i 1864, og dessverre gikk mange av gjenstandene, deriblant to av båtene tapt. Funnene i Flensburg tilfalt etter fredsslutningen i 1864 prøysserne, og dette er grunnen til at de i dag befinner seg i Tyskland, selv om funnstedet i dag ligger i Danmark. 

I 1877 ble Nydamskipet flyttet til Kiel og utstilt der. I 1925 ble det flyttet til et nybygd lokale ved Landsdelsmuseet i Kiel. På grunn av mange flyangrep ble skipet i 1941 flyttet på en lekter gjennom kanalene til Ziegelsee ved Mölln i Schleswig-Holstein.

Etter annen verdenskrig anmodet den danske regjeringen om at funnet skulle utleveres. Dette kravet ble imidlertid i 1947 avvist av den britiske militærregjeringen i Nord-Tyskland, som samtidig samtykket i at funnet skulle få fast opphold i Slesvig. Våren 1947 fikk skipet sin nåværende plass ved Landesmuseum Schleswig-Holstein, Schloss Gottorf utenfor Schleswig.

## Se også
* Kvalsundskipet

## Eksterne lenker
*
Åskilje

**Åskilje** (sørsamisk: *Jeanoejåakoe*) er et lite tettsted i Storumans kommun i Västerbottens län i Sverige.
Strömsund (andre betydninger)

**Strömsund** kan referere til:

* Strömsund kommune, en svensk kommune
** Strömsund, et tettsted i Strömsund kommune
* Strömsund (Storuman kommune), et tettsted i Storuman kommune
Västra Örträsk

**Västra Örträsk** er et lite tettsted i Lycksele kommun i Västerbottens län, Sverige. Det ligger på den vestlige bredden av Örträsksjön, på en østlige bredden ligger Östra Örträsk.
Stor-Barcelona

**Stor-Barcelona** (katalansk: **Àmbit Metropolità de Barcelona**) er en region i Catalonia som omfatter byen Barcelona og alle forstedene. Den har et samla innbyggertall på 4 856 579. Regionen ble definert i 1987 i *Lleis d'Ordenació Territorial* («Lovene om territioriell ordning»), som ble godkjent av Catalonias parlament. Stor-Barcelona har et areal på 3 236,2 km².

## Comarcaer
Stor-Barcelona består av de følgende comarcaene:
*Barcelonès
*Vallès Occidental
*Baix Llobregat
*El Maresme

## Innbyggere
Den følgende tabellen viser innbyggertalla i de ulike stedene i Stor-Barcelona. Talla er fra 2006.

## Referanser
Dead cat bounce

**Dead cat bounce** er et engelsk uttrykk innen finans, som refererer til en liten og kortvarig oppgang i prisen til en fallende aksje. Uttrykket beskriver ideen om at selv en død katt vil sprette dersom den faller fra en stor høyde.

Uttrykket finnes brukt i engelsk finanspresse siden 1985 og i norskspråklig presse siden 1989.

## Referanser
Roskip

Et **roskip** (av norrønt *róðrarskip*) er et fartøy (større enn en robåt) der framdriften primært besørges med håndkraft av roere. Det første roskipet vi kjenner til i Nord-Europa er Nydamskipet (funnet i Danmark) fra ca. år 325. Man antar at dette var bestyrket med inntil 15 årepar. Et annet er det norske Kvalsundskipet fra omkring år 700. Dette hadde 10 årepar.

Etter roskipene følger seilskipene tidsmessig, men flere av vikingskipene kan i mange sammenhenger kalles et mellomstadium. Mange av disse typene var nemlig både fullt rigget med årer og mast for seiling. Dette er en skipstype som dukker opp omkring år 800 og utvikler seg primært i Skandinavia gjennom vikingtiden. Først mye senere får man rene seilskuter. Disse bygger imidlertid for en stor del på den teknologien vikingene utviklet.
Plaça de Sant Felip Neri

**Plaça de Sant Felip Neri** er en plass i bydelen Barri Gòtic i distriktet Ciutat Vella i den katalanske byen Barcelona. Den ligger like ved Palau Espicopal, på et sted som var en kirkegård i middelalderen. Plassen er kjent for sin stillhet midt i den ellers travle byen. Den er sirkelforma, og huser kirken Sant Felip Neri, Museo del Calçat (Skomuseet) og en sekskanta fontene.

Kirken Sant Felip Neri ble bygd i 1752. I januar 1938, under den spanske borgerkrigen, ble en bombe sluppet over kirken og drepte 20 barn som søkte tilflukt i den. Man kan fortsatt se spor etter eksplosjonen på kirkens fasade.
I 1928 var Antoni Gaudí på vei for å besøke kirken ved Plaça de Sant Felip Neri, da han ble påkjørt av en trikk. Han døde av skadene.

Plassen ble brukt i en scene i filmen *[[Parfymen – Historien om en morder]]*, som er basert på boka «Parfymen» av Patrick Süskind.

## Eksterne lenker
* Informasjon om plassen
Atlantic City (film)

***Atlantic City*** er en fransk-canadisk romantisk kriminalfilm fra 1980 regissert av Louis Malle. Hovedrollene spilles av Burt Lancaster og Susan Sarandon.

## Handling
Kansas City på slutten av 1970-tallet er et temmelig loslitt spille- og forlystelsessted som nå er i ferd med og rives ned til fordel for hamburgerkjedenes neonskilt. Her bor Lou, som lever på en falsk illusjon om sin stolte fortid. I samme bygning bor også den vakre Sally som i motsetning til Lou søker et nytt liv i byen. Men hennes ambisjoner ødelegges når hennes fortid dukker opp med et stjålet parti kokain. Lou ser sin sjanse til endelig å bli den betydningfulle gangsteren han feilaktig har utgitt seg for å være.

## Om filmen
Den ble belønnet med Gulløven under filmfestivalen i Venezia.

## I rollene
(utvalg)
* Burt Lancaster –  Lou Pascal 
* Susan Sarandon –  Sally Matthews 
* Michel Piccoli –  Joseph 
* Hollis McLaren –  Chrissie 
* Robert Joy –  Dave Matthews 
* Moses Znaimer –  Felix 
* Robert Goulet –  Singer in hospital
* Al Waxman –  Alfie
* Kate Reid –  Grace Pinza

## Referanser


## Eksterne lenker
*
Strömsund (Storuman kommune)

**Strömsund** (umesamisk: *Stuoraluoktta*) er et lite tettsted i Storumans kommun i Västerbottens län i Sverige, det ligger ved den nordlige bredden av sjøen Storuman.
American Warrior

***American Warrior*** (også kjent som *American Ninja*) er en amerikansk kampsport- og actionfilm fra 1985 regissert av Sam Firstenberg. Filmen handler Joe, en ung amerikansk soldat som redder kommandantens datter når en militær konvoi overfalles av ninjaer på Filippinene. Det viser seg at kommandanten står i ledtog med mafiaen og at Joe med sin inngripen spolerte en våpensending til Sør-Amerika. Hovedrollen spilles av Michael Dudikoff.

Den fikk fire oppfølgere, utgitt i perioden 1987-1993. Dudikoff spiller hovedrollen i to av dem.

## Om filmen
*American Ninja* ble ikke satt opp på norske kinoer, men den ble utgitt på video av Mayco i 1986 under tittelen *American Warrior*.

## Handlingsreferat
Menig soldat Joe Armstrong (spilt av Michael Dudikoff) blir innkalt til det amerikanske militæret av en dommer, som et alternativ til fengsel. Joe ender med å kjempe mot Black Star Order of Ninjas når han er stasjonert på Filippinene. Han redder Patricia Hickock (spilt av Judie Aronson) datter av oberst William Hickock, Joe's kommandør, fra et kidnappingsforsøk. Når korporal Curtis Jackson utfører gjøremål ved militærbasen, provoserer han Joe til en slåsskamp. Men Jackson har lite å stille opp med mot Joes kampsport-egenskaper. Kort tid senere oppdager Jackson at Joe sliter med hukommelsestap. Joe husker veldig lite av fortiden sin, bortsett fra at han mestrer en rekke forskjellige kampsporter.

Den korrupte sersjant Rinaldo, som står på lønningslisten til den kriminelle Victor Ortega, forsøker å få Joe av veien. Rinaldo fører ham til et forlatt lager, tilsynelatende med formål å levere forsyninger. Black Star-ninjaene tar Joe i bakhold, men han beseirer dem alle. Joes lastebil blir stjålet, men han jager etter dem på en motorsykkel. Lastebil-sjåføren kjører Joe av veien, tror Joe er død, og sjåføren tar med lastebilen til Ortega. Joe gjemmer seg imidlertid under lastebilen, og blir brakt til hjertet av Ortegas operasjon - som omfatter treningsleiren til Black Star Ninja.

Ortega betaler Black Star Order for å stjele våpen fra militæret, som han deretter selger videre til høystbydende på en svartebørs. Joe blir oppdaget av ninjaene, men han kommer seg unna ved hjelp av Ortegas personlige tjener Shinyuki. Joe kommer seg tilbake til den amerikanske militærbasen, hvor han umiddelbart blir arrestert av militærpolitiet under Rinaldos falske anklager om at Joe hjelper ninjaene. Joe forsøker deretter å returnere til Ortegas herskapshus og Black Star-treningsleiren, hvor han blir gjenforent med Shinyuki, og de planlegger et overraskelsesangrep mot hele Black Star-leiren.

## Rolleliste
* Michael Dudikoff – menig Joe Armstrong
* Steve James – korporal Curtis Jackson
* Judie Aronson – Patricia Hickock
* Guich Koock – Oberst William T. Hickock
* John Fujioka – Shinyuki
* Don Stewart – Victor Ortega
* John LaMotta – MSG Rinaldo 
* Tadashi Yamashita – Black Star Ninja
* Phil Brock – menig Charley Madison
* David Vlok

## Referanser


## Eksterne lenker
*
Parc del Laberint d’Horta

**Parc del Laberint d'Horta** (**Labyrintparken i Horta**) er en historisk park i distriktet Horta-Guinardó i den nordlige delen av den katalanske byen Barcelona. Den er den eldste parken som er bevart i byen. Konstruksjonen av den starta allerede i 1791, på oppdrag fra den velstående Desvalls-familien, som eide området som parken ligger i.

Parken består av flere deler, blant annet en neoklassisistisk hage, men den mest kjente delen er nok selve labyrinten, som er lagd av 750 meter med cypresser. Like ved inngangen ligger det gamle palasset til familien Desvalls, en bygning med neoarabiske og neogotiske elementer. Ved palasset ligger også tårnet *Torre Subirana*, som er et forsvarstårn fra Middelalderen.
Dorotea (tettsted)

**Dorotea** (sørsamisk: *Kraapohke*, tidligere *Döörte*) er et tettsted og administrasjonssenter for Dorotea kommune i Västerbottens län i landskapet Lappland i Sverige. I 2010 hadde tettstedet  innbyggere.

Fram til 1799 het stedet Bergvattnet. Navnet Dorotea kommer fra dronning Frederika Dorothea Wilhelmina, Gustav IV Adolfs gemalinne. Fra hennes fornavn fikk også Fredrika og Vilhelmina sine navn.

## Referanser
Parc Guinardó

**Parc Guinardó** er en park i distriktet Horta-Guinardó i den nordlige delen av den katalanske byen Barcelona. Den er Barcelonas tredje største park, etter Parc de Montjuïc og Parc de la Ciutadella, og har et areal på 19 hektar.

Parken er utforma som en skog, og har en intrikat topografi som orienterer seg mot de fire kardinalpunktene. I parken ligger blant annet skolen CEIPM Parc del Guinardó.
Mike Judge

**Michael Craig Judge** (født 1962) er en amerikansk tegneserietegner, skuespiller og skaperen av animasjonsseriene *[[Beavis and Butt-Head]]* og *King of the Hill*. Han spiller stemmen til Kenny fra South Park i blant annet filmen Bigger, Longer & Uncut. Han har kun stemmen da Kenny tar av seg hetten og viser sitt sanne fjes.

Mike Judge har regissert filmen *[[Idiocracy]]*.

## Referanser


## Eksterne lenker
*
Avaträsk

**Avaträsk** er et lite tettsted ved länsväg 1052 på østsiden av Avaträsksjön i Dorotea kommune, Västerbottens län i Sverige.

## Referanser
Laiksjö

**Laiksjö** (sørsamisk: *Laatjoe*) er et lite tettsted ved länsväg 926 på østsiden av Laiksjön i Dorotea kommun, Västerbottens län i Sverige. Stedet ligger sju-åtte kilometer sørøst for Dorotea.

## Referanser
Lavsjö

**Lavsjö** er et lite tettsted ved länsväg 926 på nordsiden av innsjøen Lavsjö i Dorotea kommune, Västerbottens län i Sverige. Stedet ligger 15 kilometer sørøst for Dorotea.

## Referanser
Risbäck

**Risbäck** (sørsamisk *Rijsiejohke*) er et lite tettsted i Dorotea kommun, Västerbottens län i Sverige.
Gjelleråsmarka

**Gjelleråsmarka** er et lite skogsområde på grensen mellom bydel Stovner i Oslo og Nittedal nord i Groruddalen. Marka ligger avgrenset av Trondheimsveien i nord, bebyggelsen på Gjelleråsen i vest og E6 i øst. Gjelleråsmarka har skogsvei- og løypeforbindelse med Lillomarka, og regnes som del av Oslomarka. 

Oldtidsveien, Den Trondhjemske Kongevei, går gjennom Gjelleråsmarka fra Fossum/Stovner og kommer ned rett ved den tidligere skytebanen på Lahaugmoen.

Marka har et lett turterreng og oppkjørte lysløyper om vinteren. På Oslosiden ligger Lia skisenter og Liastua, som er åpen for lett servering på søndager.

## Eksterne lenker
* Skiforeningens presentasjon av Gjelleråsmarka i Markadatabasen 
* Skiforeningen, Markadatabasen om Oldtidsveien over Gjelleråsen
Avlyttingen

***Avlyttingen*** (originaltittel: *The Conversation*) er en amerikansk film fra 1974 i sjangeren drama-, krim og mystery regissert av Francis Ford Coppola. Hovedrollen spilles av Gene Hackman.

## Handling
Harry Caul er en profesjonell overvåker som tar på seg alle slags jobber. Hans filosofi er enkel: Jeg samler bare informasjon, hva kundene gjør med den er ikke min sak. Problemene tårner seg imidlertid opp da han skal overvåke en utro kone og hennes elsker. Når Harry skal legge frem bevisene på ektemannens kontor, forsøker hans assistent å ta hånd om dem. Harry vegrer seg for å levere fra seg noe, og plutselig innser han at han er i besittelse av bevis på langt alvorligere ting enn utenomekteskapelige affærer. Samtidig begynner han å få mareritt om mennesker som myrdes på grunn av ham, og etterhvert får han følelsen av selv å være overvåket.

## Om filmen
Filmen ble tildelt Gullpalmen ved Filmfestivalen i Cannes i 1975. Den ble også nominert til tre Oscar-priser.

I thrilleren *[[Enemy of the State]]*, fra 1998, spiller Gene Hackman en birolle som en aldrende sikkerhetsekspert som er kritisk til myndighetene. Mange mener at denne karakteren er en aldrende og visere utgave av Harry Caul.

## I rollene
(Utvalg)
* Gene Hackman – Harry Caul
* John Cazale –  Stan 
* Allen Garfield –  William P. 'Bernie' Moran 
* Cindy Williams – Ann
* Frederic Forrest –  Mark 
* Michael Higgins –  Paul 
* Elizabeth MacRae –  Meredith 
* Teri Garr –  Amy Fredericks 
* Harrison Ford –  Martin Stett 
* Robert Duvall – The Director 
* Phoebe Alexander – Lurleen 
* Robert Shields – The Mime

## Eksterne lenker
*
Högland (Dorotea kommune)

**Högland** er et lite tettsted der länsväg 1054 møter länsväg 1052 i Dorotea kommune, knappe fem mil nordvest for Dorotea i Västerbottens län, Sverige.

## Referanser
Västra Ormsjö

**Västra Ormsjö** er et lite tettsted i Dorotea kommun, Västerbottens län i Sverige. Stedet ligger langs Konstvägen sju älvar ca. 30&nbsp;km vest for Dorotea mot Borgafjäll.

## Eksterne lenker
* Nettside om Västra Ormsjö
Jerntriangelet (økonomi)

**«Jerntriangelet»** er en betegnelse som i norsk journalistikk og samfunnsvitenskapelige miljøer er blitt benyttet om forholdet mellom de tre institusjonene Økonomisk institutt, Statistisk sentralbyrå og Finansdepartementet, som i etterkrigstiden bidro til å utforme mye av den økonomiske politikken i Norge. Begrepet er brukt for å understreke Økonomisk institutts stilling som premissleverandør for mye norsk økonomisk politikk, utover dets rolle som Norges dominerende samfunnsøkonomiske fagmiljø anført av de to Nobelpris-vinnerne Ragnar Frisch og Trygve Haavelmo. I så måte har begrepet sin tilknytning til den såkalte Osloskolen. 

Begrepet «jerntriangelet» refererte opprinnelig til maktforholdet mellom akademia og forvaltningen; her har Norges Bank blitt regnet som tilknyttet Finansdepartementet da den tidligere var politisk styrt, eventuelt har den vært tilknyttet som fjerde institusjon. Historiske misforståelser blant journalister og andre utenfor fagmiljøet har gitt opphav til en alternativ definisjon, der Norges Bank tas med som en del av triangelet istedenfor Økonomisk institutt. Stein B. Hauglid i Dagens Næringsliv har for eksempel skrevet at *«De aller flinkeste sosialøkonomene kommer seg aldri ut av universitetskorridorene, de nest flinkeste fordeler seg utover i det såkalte jerntriangelet, maktens sentrale punkter: Finansdepartementets økonomiavdeling, Statistisk sentralbyrås forskningsavdeling og Norges Bank.»*

## Referanser
Pantertanter

***Pantertanter*** (originaltittel: *The Golden Girls*) er en amerikansk situasjonskomedie som gikk på NBC fra 1985 til 1992. 

Seriens konsept var at tre eldre kvinner nær pensjonistalderen delte et fasjonabelt hus i Florida. Blanche Devereaux (Rue McClanahan) eide huset, Dorothy Zbornak (Bea Arthur) og Rose Nylund (Betty White) var hennes leieboere. Senere kom Dorothys mor Sophia Petrillo (Estelle Getty) med som leieboer da hennes eldrebolig brant ned. Getty var forøvrig ett år yngre enn Arthur. Opprinnelig var figuren Sophia ment å opptre kun sporadisk, men Gettys rolleskildring ble så populær at hun ble en del av det faste ensemblet.

Den har også gått på norsk TV, blant annet på TV3 fra 1989 til 1997, og i perioden 2000 til 2002.

## Rolleliste
### Hovedroller
* Beatrice Arthur … Dorothy Zbornak
* Betty White … Rose Nylund
* Rue McClanahan … Blanche Elizabeth (Marie) Devereaux
* Estelle Getty … Sophia Petrillo

### Biroller
* Herb Edelman … Stanley Zbornak
* Harold Gould … Miles Webber (eller Nicholas Carbone/Samuel Plankmaker)
* Sid Melton … Salvatore Petrillo
* Shawn Schepps og Debra Engle … Blanches datter, Rebecca Devereaux
* Monte Markham og Sheree North … Blanches søsken, Clayton Hollingsworth og Virginia Hollingsworth
* Bill Dana og Nancy Walker … Sophias søsken, Angelo and Angela
* Doris Belack og Dena Dietrich … Gloria Petrillo
* Scott Jacoby … Dorothys sønn, Michael Zbornak
* Lynnie Greene … en yngre Dorothy
* Lisa Jane Persky og Deena Freeman … Dorothys datter, Kate Zbornak

## Priser
Serien vant 11 Emmy-priser, fire Golden Globe-priser, og to priser for Viewers for Quality Television. Alle de fire ledende skuespillerne vant egne Emmy-priser for sin innsats. 

## Referanser


## Eksterne lenker
*
Tasiusaq (Avannaata)

:*Tasiusaq er navnet på to grønlandske bygder, se [[Tasiusaq]]*

**Tasiusaq** er ei bygd i Avannaata kommune, nordvest på Grønland. Bygda hadde 260 innbyggere i 2018.

Bygda ligger ca. 71 km nord for Upernavik. Den ligger innerst i en bukt, og har derfor ganske stille vær. Den har en kirke, fiskefabrikk, kommunekontor, butikk (KNI), jordmor, kiosk og en skole. Skolen heter Atuarfik Tasiusaq (Tasiusaq skole), og dekker 1. til 9. klassetrinn. 

Det er også en heliport her.

## Referanser


## Eksterne lenker
*
Hendrik Willem van Loon

**Hendrik Willem van Loon** (født 14. januar 1882 i Rotterdam, død 11. mars 1944 i Old Greenwich i Connecticut) var en nederlandsk-amerikansk forfatter, journalist og illustratør.

## Liv og virke
Van Loon utvandret til USA i 1903. Der studerte han ved Harvard og Cornell. I 1905 dro han til Russland som korrespondent for å dekke 1905-revolusjonen. Ved utbruddet av første verdenskrig dekket han begivenhetene i Belgia.

1907 giftet Van Loon seg med Eliza Ingersoll Bowditch, og sammen fikk de to sønner. I 1920 giftet Van Loon seg med Eliza Helen Criswell. Hans tredje ekteskap var med Frances Goodrich Ames (fra 1927).

Van Loon ble amerikansk statsborger i 1920. Han utgav etterhvert tallrike populærvitenskapelige bøker, som 
*The Story of Mankind* (1921) og *The Story of the Bible* (1923), såvel som *R.v.R.* (1930), en fiktiv Rembrandt-biografi. 

Van Loon var kjent for sin personlige og uformelle fortellerstil. I boken *Van Loons Geography* (1932) skiver han for eksempel om Norge at nordmennene «utkjemper bitre politiske krangler om språket folk burde snakke &ndash; krangler som resten av verden aldri ville legge merke til hvis det ikke var for at de norske myndighetene hadde den fatale uvane å forandre navnene på sine viktigste byer og togstasjoner omtrent hvert andre eller tredje år».

Van Loon vant Newbery-medaljen i 1922 for *The Story of Mankind*.

## Referanser


## Eksterne lenker
* 
* 
* 
*  Biografi
*  Verker av van Loon i Project Gutenberg
Nutaarmiut

**Nutaarmiut** (tidligere *Nutârmiut*) er ei bygd i Avannaata kommune, nordvest på Grønland. Bygda hadde 43 innbyggere i 2018.

Bygda ligger ca. 91 km nord for Upernavik. 

I 1918 bodde det 33 mennesker her. 

Folkeskolen her heter Atuarfik Nutaarmiut. 

## Referanser


## Eksterne lenker
* Historiske bilder fra Nutaarmiut
Steinar Ness

**Steinar Gudmund Ness** (født 10. februar 1959) er en norsk politiker (Sp) og gårdbruker fra Viksdalen i Sogn og Fjordane.

Ness var leder av Senterungdommen 1984-1986, vararepresentant på Stortinget 1981-1989, sekretær og sekretariatsleder for Senterpartiets stortingsgruppe 1985-1991, statssekretær i Miljøverndepartementet 1989-1990 og generalsekretær i Senterpartiet 1991-1997. Siden 1999 har han sittet i kommunestyret i Gaular kommune. Fra 10. juni 2010 er han styremedlem i NRK.

Ness har også hatt andre verv, blant annet nestleder i Riksteatrets styre (2003–), medlem av distriktsprogramrådet i Sogn og Fjordane og nestleder i Kringkastingsrådet (2006–2009).

## Referanser




## Eksterne lenker
* 
*  NRK Sogn og Fjordane Fylkesleksikon
Wegard Harsvik

**Wegard Harsvik** (født 1967) er en norsk politiker for Arbeiderpartiet. Fra oktober 2021 er han  statssekretær for statsminister Jonas Gahr Støre på Statsministerens kontor. Før han ble utnevnt til statssekretær var han leder for strategi og samfunnskontakt i LO. 

I Jens Stoltenbergs første regjering var Harsvik politisk rådgiver for statsråd Trond Giske i Utdanningsdepartementet. Fra 2005 til 2009 var han statssekretær i Jens Stoltenbergs andre regjering. Fra 2005 til 2007 i Helse- og omsorgsdepartementet med ansvar for ruspolitiske saker, fra 2007 til 2009 i Kultur- og kirkedepartementet med ansvar for medie- og kultursaker. 

Fra 2001 til 2005 var han rådgiver i Fagforbundet, en stilling han gikk tilbake til da han gikk av som statssekretær i 2009.

Harsvik har erfaring som tillitsvalgt og politisk rådgiver i Arbeidernes ungdomsfylking, Sosialdemokrater mot EU (SME), Nei til EU, Norges Gymnasiastsamband (NGS), og Norges Naturvernforbund.

Harsvik ga i 2004 ut boken *Et nytt nei*, sammen med partifellene Tore O. Sandvik, Jo Stein Moen og Anne Marit Bjørnflaten. Han ga ut bøkene *Blåkopi* i 2012 og *Arven etter Erna* i 2021.

## Referanser


## Eksterne lenker
*
Byrding

**Byrding** (etter 1400 også kalt **bording**) er en klasse frakteskip med høye sidebord, opprinnelig bygget for trafikk nær kysten. Typen oppsto i tidlig middelalder og var trolig vanlig siste halvdel av vikingtiden. En typisk byrding hadde en besetning på 10-20 mann, senere opp mot 30 mann. Skuta minner om knarren, men er buttere og har altså høyere sidebord. I likhet med knarren kunne den både ros og seiles. Børingene (trebøring og fembøring) blir av mange sett som en fortsettelse på byrdingen.

## Se også
*Birlinn

## Litteratur
* 

## Eksterne lenker
*
Bording

**Bording** er å i strid entre (ta seg ombord på) et fiendtlig fartøy. Bording var en vanlig stridsmetode i seilskutenes tid, og utføres stadig blant annet av sjørøvere på Somalias kyst.

Bording ble mindre viktig som taktikk i sjøstrider på 1600–1700-tallet, da kanonene ble effektive på stadig større avstand. Striden mellom to fartøy kunne da ofte være avgjort før man kom nær nok for å borde fiendefartøyet. Fartøyene ble konstruert for å kunne bære så effektivt artilleri, og seile så bra som mulig, snarere enn for å lempe seg for å borde andre fartøy. Forsvar mot bording, såsom entringsnett og kanoner for nærstrid, ble dog beholdt.

Mellom fartøy av ulike typer og i spesielle situasjoner kunne bordingen fortsatt være en effektiv taktikk. For eksempel hadde sjørøvere ingen interesse for å skyte istykker det fartøyet de skulle plyndre, hvilket dessuten ofte var kraftigere bestykket, men mindre lettmanøvrert enn sjørøverskipet.

## Se også
* Bordingen av Gaza-konvoien i 2010

## Referanser


## Eksterne lenker
Franzensfeste

**Franzensfeste** (tysk) eller **Fortezza** (italiensk) er en festning, et tettsted og en kommune i Syd-Tirol rett nord for Brixen. Franzensfeste ligger ved elven Eisack og ved inngangen til Pustertal i øst. Den regnes som sydligste kommune i Wipptal. Dalen nedenfor Franzensfeste omtales således som *[[Eisacktal]]*, ikke som *Wipptal*.

Festningen, oppkalt etter keiser Franz I, ble påbegynt i 1833, men aldri ferdigstilt. Den var ment å bevokte den strategisk viktige møteplassen mellom ulike transportårer: nord&ndash;syd-forbindelsen mellom Innsbruck og Bozen via Brennerpasset, og østforbindelsen via Pustertal og Øst-Tirol til Kärnten, Steiermark og Wien.

Kommunen har tre *fraksjoner* (tettsteder: *Franzensfeste*, *Grasstein* og *[[Mittewald (Syd-Tirol)|Mittewald]]*; italiensk hhv. *Fortezza*, *Le Cave* og *Mezzaselva*) og i underkant av 1000&nbsp;innbyggere. Med 41 % ligger andelen av italienskspråklige innbyggere langt over provinsens gjennomsnitt. 58 % taler tysk.
## Referanser


## Eksterne lenker
*